Pridi

Pridi (Pridi Phanomyong) (1900–1983)Heikkilä-Horn, s.203 oli Thaimaan pääministeri vuoden 1946 vapaiden vaalien jälkeen.Heikkilä-Horn, s.208 Hänen täytyi kuitenkin erota kuningas Ananda Mahidolin epäselvissä oloissa tapahtuneen kuoleman jälkeen vielä samana vuonna.Heikkilä-Horn, s. 209

Kiinalaista syntyperää oleva keskiluokkainen Pridi osallistui vuoden 1932 vallankaappaukseen, joka lopetti kuningas Rama VII:nnen absoluuttisen vallan ja muutti kuninkuuden perustuslailliseksi monarkiksi.Heikkilä-Horn, s.204 Vallankaappauksen jälkeen siviilien luottamusta nauttiva Pridi sai uudistaa sosiaalilainsäädäntöä; hänen mukaansa kaikki kansalaiset olivat valtion palveluksessa. Pridi myös puolsi maaomaisuuden vapaaehtoista kansallistamista, minkä johdosta hänet ajettiin kommunismisyytösten avulla maanpakoon.Heikkilä-Horn, s.205 Pridi sai palata takaisin maahan 1934, ja hänestä tuli Phahonin hallituksen sisäministeri.

Thaimaa julisti sodan Englannille ja Yhdysvalloille 1942. Japanilaisten saavuttua maahan Pridi erotettiin ja siirrettiin muodolliseen Rama VIII:nnen neuvostoon. Virassaan Pridin olisi pitänyt allekirjoittaa sodanjulistukset, mutta hänen onnistui piiloutua ja niin hänen allekirjoituksensa väärennettiin asiakirjoihin. Tämä vapautti Pridin myöhemmin sotasyyllisyydestä.Heikkilä-Horn, s.207

Lyhyen pääministerikautensa jälkeen Pridi perusti 1947 Kaakkois-Aasian liigan tukemaan naapurimaiden kamppailua entisiä siirtomaaisäntiä vastaanHeikkilä-Horn, s.276 ja Phetsarath perustikin Laosin pakolaishallituksen Pridin suojeluksessa Bangkokissa.Heikkilä-Horn, s.251

Helmikuussa 1949 laivaston upseerit yrittivät vallankaappauksen avulla nostaa Pridin takaisin valtaan. Hän joutui kuitenkin maanpakoon Kiinaan, missä julkaisi 1957 kirjan Yhteiskunnan väliaikaisuus, jossa hän pyrki yhdistämään buddhalaisuutta ja marxilaisuutta.Heikkilä-Horn, 214 Myöhemmin, Thaimaan historian ensimmäisenä demokraattisena kautena Pridin maine palautui.Heikkilä-Horn, s.215

 Lähteet 

 Viitteet 

 Aiheesta muualla 

Luokka:Thaimaan pääministerit
Luokka:Vuonna 1900 syntyneet
Luokka:Vuonna 1983 kuolleet